cyanic-selkie/wikianc huggingface dataset:
Φαμπιάνο Λέισμαν
Εθνοτική καταγωγή
Γεννήθηκε στο São João do Oeste, μια πόλη στην πολιτεία της Σάντα Καταρίνα, η οποία κατοικείται κυρίως από Γερμανούς μετανάστες, και το 93% του πληθυσμού μιλάει τα γερμανικά. Το επώνυμό του παίκτη ("Leissman") είναι γερμανικής καταγωγής, και ο ίδιος μιλάει άπταιστα τη γλώσσα. Μάλιστα όπως δηλώνει, όταν βρίσκεται στην ιδιαίτερη πατρίδα του, δεν μιλά καν πορτογαλικά. "Η περιοχή όπου έζησα είναι μακρινή και ελάχιστα γνωστή. Εκεί, είναι δύσκολο για κάποιον να συνομιλήσει στα Πορτογαλικά. Είναι πολύ δύσκολο ακόμα και για μένα να μιλάω με την οικογένεια και τους φίλους μου στα Πορτογαλικά. Μιλάμε μόνο στα γερμανικά, πραγματικά."
Τίτλοι
Συλλογικά επιτεύγματα
Σαπεκοένσε •	Πολιτειακό Πρωτάθλημα της Σάντα Καταρίνα : 2011 Παλμέιρας •	Πρωτάθλημα Βραζιλίας : 2016
Ατομικά βραβεία
•	Αποκάλυψη του Πρωταθλήματος της Σάντα Καταρίνα : 2012 •	Δεύτερος καλύτερος αμυντικός στο Πρωτάθλημα Catarinese από το Top da Bola: 2012 •	Τρίτος καλύτερο δεξιός μπακ στο πρωτάθλημα της Σάντα Καταρίνα από τo Top da Bola : 2014 • Σούπερ Λίγκα Παίκτης του μήνα: Απρίλιος 2022
Χάνγκα Ρόα
Το Χάνγκα Ρόα (ισπανικά: Hanga Roa, είναι η κύρια πόλη, το λιμάνι και η πρωτεύουσα του νησιού του Πάσχα, μια επαρχία της Χιλής. Βρίσκεται στο νότιο τμήμα της δυτικής ακτής του νησιού, στο πεδινό τμήμα ανάμεσα στα εξαφανισμένα ηφαίστεια της Terevaka και του Rano Kau. Σύμφωνα με την απογραφή του 2012 το Χάνγκα Ρόα έχει 5.035 κατοίκους (απογραφή του 2012).
Εξωτερικοί σύνδεσμοι
Χανγκα Ροα
Σημαία της Σοβιετικής Σοσιαλιστικής Δημοκρατίας της Τουρκμενίας
Η σημαία της Σοβιετικής Σοσιαλιστικής Δημοκρατίας της Τουρκμενίας υιοθετήθηκε από τη ΣΣΔ Τουρκμενίας στις 1 Αυγούστου του 1953. Οι δύο μπλε γραμμές στη μέση της σημαίας και μεταξύ μιας λεπτής κόκκινης γραμμής αντιπροσωπεύουν τους ποταμούς Αμού Ντάρια και Συρ Ντάρια, το κόκκινο αντιπροσωπεύει τον «επαναστατικό αγώνα των εργαζόμενων μαζών», το σφυροδρέπανο αντιπροσωπεύει την ενότητα αγροτών και εργατών μέσα στην τάξη του προλεταριάτου, ενώ το κόκκινο αστέρι πάνω από το σφυροδρέπανο συμβολίζει το καθοδηγητικό φως του Κομμουνιστικού Κόμματος.
Η σημαία αυτή αν και παρόμοια με τη σημαία της Σοβιετικής Ένωσης, έχει παρόμοιο σχεδιασμό με τη σημαία της Σοβιετικής Σοσιαλιστικής Δημοκρατίας της Κιργιζίας με αναλογία 1:2.
Ιστορικό
Κατά τη δεκαετία του 1920 και 1930, η σημαία ήταν κόκκινη με ένα μεγάλο σφυροδρέπανο στη πάνω αριστερή γωνία, ίδια με τη σημαία της Σοβιετικής Ένωσης. Κατά το 1940 και το 1953, η σημαία είχε πιο ανοιχτό χρώμα και έγραφε με Κυριλλικούς χαρακτήρες ТССР (TSSR). Παλιότερα, η σημαία ήταν παρόμοια, αλλά με Λατινικούς χαρακτήρες.
Στις 26 Σεπτεμβρίου του 1973, το Προεδρείο της Ανωτάτης Σοβιέτ της ΣΣΔ Τουρκμενίας τροποποίησε τη σημαία. Η θέση του σφυροδρέπανου και του αστεριού μετακινήθηκε πιο κοντά στον πόλο της σημαίας.
Από την ανεξαρτησία του Τουρκμενιστάν το 1991 και την υιοθέτηση μιας νέας σημαίας στις 19 Φεβρουαρίου του 1992, η σημαία παρέμεινε ως η εθνική σημαία της χώρας.
Παραπομπές
Τουρκμενία Τουρκμενία Κατηγορία:Εθνικά σύμβολα του Τουρκμενιστάν
Υδρίδιο του καισίου
To υδρίδιο του καισίου ή καισιάνιο ή υδροκαίσιο (CsH) είναι μια χημική ένωση που αποτελείται από καίσιο και υδρογόνο.
Είναι η πρώτη ουσία που δημιουργείται από την επίδραση υδρογόνου σε ατμούς μεταλλικού καισίου, με την παρουσία φωτός. Έδειξε (καλά) υποσχόμενο σε πρώτες μελέτες (για την πιθανότητα παραγωγής) ενός ιονικού συστήματος προώθησης που χρησιμοποιεί καίσιο.
Ο πυρήνας καισίου στο υδρίδιο του καισίου μπορεί να είναι υπερπολωμένος μέσω των αλληλεπιδράσεων με μια οπτική αντλία ατμών καισίου σε μια διεργασία γνωστή ως άντληση με εναλλαγή spin (Spin-Exchange Optical Pumping, SEOP). Αυτή η διεργασία (SEOP) μπορεί να αυξήσει το σήμα πυρηνικού μαγνητικού συντονισμού (Nuclear Magnetic Resonance, NMR) του πυρήνα του καισίου κατά μια σειρά μεγέθους.
Κρυσταλλική δομή
Στη θερμοκρασία δωματίου (20°C) και υπό πίεση κάτω από 1 atm, το υδρίδιο του καισίου έχει την ίδια κρυσταλλική δομή με το χλωριούχο νάτριο.
Αλαμούνδαρος Γ΄
Αλαμούνδαρος Γ΄ μπορεί να αναφέρεται σε:
Σιγιβέρτος Α΄
Ο Σιγιβέρτος Α΄ (Sigebert Ier, περί το 535 - περί το 575) μέλος του Οίκου των Μεροβιγγείων ήταν Βασιλιάς της Αυστρασίας και του Ρενς (561 - 575) 561-575. Ο Σιγιβέρτος Α΄ ήταν ο τρίτος επιζήσας γιος τού Χλωτάριου Α΄ βασιλιά της Σουασόν & μετά όλων των Φράγκων και της Ινγούνδη, κόρης τού Μπαντέρικ ηγεμόνα των Θουριγγίων. Η βασιλεία του κύλισε με την εμφύλια διαμάχη με τον αδελφό του Χιλπέριχο Α΄, που ήταν επιτυχής. Ο πατέρας του απεβίωσε (561) και σύμφωνα με το έθιμο των Φράγκων το βασίλειο διαιρέθηκε μεταξύ των αδελφών: ο Χαριβέρτος Α΄ έλαβε το Παρίσι, τη Νευστρία, το Πουατιέ, την Ακουιτανία και την Τουλούζη, ο Γκούντραμ την Ορλεάνη και τη Βουργουνδία, ο Σιγιβέρτος Α΄ την Αυστρασία (Ρενς) και ο Χιλπέριχος Α΄ το Σουασόν. Οι Άβαροι μια βαρβαρική νομαδική φυλή που σχετίζεται με τους Ούννους προχώρησε σε καταστροφικές επιδρομές, ο Σιγιβέρτος Α΄ μετακίνησε την πρωτεύουσα του από το Ρενς στην Μετς και τους απέκρουσε δύο φορές (562, 568).
Γάμος
thumb|250px|left|Ο Σιγιβέρτος Α΄ σε νόμισμα.
Νυμφεύτηκε τη Μπρουνχίλντα, κόρη τού Αθαναγίλδος ηγεμόνα των Βησιγότθων της Ισπανίας και της Σεπτιμανίας (567), ο Γρηγόριος Τουρώνης γράφει σχετικά με τον γάμο :
"Όταν ο Σιγιβέρτος Α΄ είδε ότι οι αδελφοί του νυμφευόταν ανάξιες προς αυτούς γυναίκες, ακόμη και σκλάβες, έστειλε πρεσβεία στην Ισπανία με δώρα και ζήτησε την Μπρουνχίλντα, κόρη τού Αθαναγίλδος βασιλιά των Βησιγότθων. Η Μπρουνχίλντα ήταν μια πολύ όμορφη κοπέλα, ενάρετη με ευγενική συμπεριφορά, ο πατέρας της του την πρόσφερε με μεγάλη ευχαρίστηση και με πολλά δώρα. Ο γάμος που ακολούθησε ήταν μεγαλοπρεπής με πολλά πανηγύρια, η ίδια αν και πίστευε στον Αρειανισμό άκουσε με μεγάλη χαρά το κήρυγμα των επισκόπων και βαπτίστηκε στην Αγία Τριάδα".
Οικογένεια
Νυμφεύτηκε τη Μπρουνχίλντα της Αυστρασίας, κόρη τού Αθαναγίλδος ηγεμόνα των Βησιγότθων της Ισπανίας & Σεπτιμανίας και είχε τέκνα:
Πηγές
Κατηγορία:Οίκος των Μεροβίγγειων
Audi A7
Το Audi A7, γνωστό και ως Audi A7 Sportback, είναι ένα 5-πορτο πολυτελές κουπέ αυτοκίνητο, σχήματος liftback, που παράγεται από τη γερμανική αυτοκινητοβιομηχανία Audi από το 2010, σε 2 γενιές. Σχεδιάστηκε με σκοπό να ανταγωνιστεί τις Mercedes-Benz CLS-Class W218 και Porsche Panamera στην ανερχόμενη κατηγορία των 5-πορτων πολυτελών κουπέ.
Η πρώτη γενιά του Α7 παρουσιάστηκε επίσημα τον Ιούλιο του 2010 στην Πινακοθήκη του Μοντέρνου στο Μόναχο και μέσα στον ίδιο μήνα μπήκε στη μαζική παραγωγή, όπου και διατηρήθηκε έως τον Φεβρουάριο του 2018. Βασίστηκε στο πρωτότυπο μοντέλο Sportback Concept του 2009, ενώ τεχνικά βασίζεται στην αντίστοιχη, χρονικά, γενιά του Audi A6. Εμπορικά, στην παλέτα της Audi, τοποθετείται ανάμεσα στο Α6 της κατηγορίας E και στο Audi A8 της κατηγορίας F. Από τον Φεβρουάριο του 2018, παράγεται η δεύτερη γενιά του μοντέλου.
Κινητήρες και τεχνικά χαρακτηριστικά
thumb|left|Audi S7 της σεζόν του 2012, πριν την ανανέωση.
Αρχικά, το Α7 πρώτης γενιάς ήταν διαθέσιμο με τέσσερα μηχανικά σύνολα, τόσο βενζίνης, όσο και ντίζελ, με αποδόσεις από 204 έως 420 ίππους. Σύντομα προστέθηκαν ακόμα δύο, πιο ισχυρές εκδόσεις του Α7: το 2012 η S7, ενώ το 2013 η κορυφαία RS7, η οποία φτάνει τελική ταχύτητα 305 km/h (189 mph).
Ήδη από την έναρξη της παραγωγής του, όλοι οι κινητήρες του μοντέλου πληρούσαν τις τότε ιδιαίτερα αυστηρές προδιαγραφές καυσαερίων Euro 5 και σύντομα οι περισσότεροι κατάφεραν να πληρούν τις ακόμα αυστηρότερες προδιαγραφές Euro 6.
Δεύτερη γενιά
Η δεύτερη γενιά του A7 παρουσιάστηκε τον Οκτώβριο του 2017, μπήκε στη μαζική παραγωγή στο εργοστάσιο της Audi στο Νέκαρζουλμ της Γερμανίας τον Φεβρουάριο του 2018 και τα πρώτα αντίτυπα κυκλοφόρησαν στη Γερμανία μέσα στον ίδιο μήνα, ενώ μέσα στους επόμενους λίγους μήνες ακολούθησαν και οι άλλες χώρες της Ευρώπης. Στη Βόρεια Αμερική αποκαλύφθηκε στο Διεθνές Σαλόνι Αυτοκινήτου στο Ντιτρόιτ στις 12 Ιανουαρίου 2018 και κυκλοφόρησε λίγους μήνες μετά, για τη σεζόν (model year) του 2019.
A7L
Τον Απρίλιο του 2021, η Audi κυκλοφόρησε την εκδοχή σεντάν του A7, που μάλιστα έχει μακρύτερο μεταξόνιο, υπό την ονομασία A7L. Κατασκευάζεται και διατίθεται αποκλειστικά στην Κίνα, ως το πρώτο μοντέλο της Audi που παράγεται από την τοπική κοινοπραξία SAIC Volkswagen. Ο κινητήρας της, είναι ο γνωστός από την liftback εκδοχή 3.0 λίτρων βενζίνης TFSI, ισχύος 335 hp και ροπής 500 N·m.
Εδώ να σημειωθεί ότι από το 1994 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.
Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.
Εξωτερικοί σύνδεσμοι
Κατηγορία:Μοντέλα Audi Κατηγορία:Γερμανικά αυτοκίνητα Κατηγορία:Αυτοκίνητα πολυτελείας Κατηγορία:Επαναφορτιζόμενα υβριδικά οχήματα
Μιας πεντάρας νιάτα (ταινία)
Το Μιας πεντάρας νειάτα είναι τίτλος μια κινηματογραφικής κωμικής ταινίας του 1967, σε παραγωγή Κλέαρχου Κονιτσιώτη και σε σενάριο των Κώστα Πρετεντέρη - Ασημάκη Γιαλαμά, που βασίστηκε στο ομώνυμο θεατρικό τους έργο. Τη σκηνοθεσία υπογράφει ο Ντίμης Δαδήρας. Η μουσική επένδυση του έργου ήταν του Γιώργου Ζαμπέτα, ο οποίος μάλιστα εμφανίζεται για λίγα δευτερόλεπτα να συνομιλεί με τους πρωταγωνιστές.
Πλοκή
Ένα νιόπαντρο ζευγάρι, ο Γιώργος (Στέφανος Ληναίος) και η Ειρήνη Στρατάκη (Έλλη Φωτίου), προσπαθούν με αιματηρές οικονομίες να αποπληρώσουν το καινούργιο τους διαμέρισμα που κτίζεται σε μια οικοδομή. Μέχρι την ολοκλήρωση του διαμερίσματος το ζευγάρι φιλοξενείται από τη μητριά της κοπέλας Μαρίκα (Σμάρω Στεφανίδου), η οποία μεγάλωσε την Ειρήνη μετά το διαζύγιο από τον πατέρα της Ειρήνης (Νικήτας Πλατής), έναν άστατο και αναξιόπιστο λαϊκό μουσικό.
Ο Γιώργος έχει μόλις προσληφθεί στην εταιρεία εμπορίας αυτοκινήτων του Δημήτρη Βαλάσκου (Ανδρέας Μπάρκουλης) αλλά απαγορεύει στην Ειρήνη να εργαστεί, γιατί φοβάται ότι θα κινδυνεύσει από σεξουαλική παρενόχληση. Κατά την επίσκεψή της όμως στο γραφείο για να δει τον Γιώργο, δίνεται η ευκαιρία στην Ειρήνη να προσληφθεί ως δακτυλογράφος στην εταιρεία του Βαλάσκου, που έχει τη φήμη γυναικά. Παράλληλα, η Πολυξένη, αδελφή του Βαλάσκου (Μαρία Σόκαλη), έχει προσέξει τον νεαρό Γιώργο και τον πολιορκεί ερωτικά. Στο γραφείο τις ισορροπίες προσπαθεί να κρατήσει ο θεοσεβούμενος ηλικιωμένος υπάλληλος Πασχάλης (Γιάννης Μιχαλόπουλος) που ουσιαστικά έχει το ρόλο κηδεμόνα του αφεντικού. Όταν, όμως, ο δανδής επιχειρηματίας ερωτεύεται την καινούρια υπάλληλο, τότε ακολουθούν απρόοπτες όσο και τραγελαφικές καταστάσεις, όπως η πρόταση γάμου του Βαλάσκου προς την Ειρήνη, καθώς το παντρεμένο ζεύγος έχει αποκρύψει τη σχέση του και παρουσιάζονται σαν αδέλφια. Η λύση έρχεται με απρόσμενη εγκυμοσύνη της Ειρήνης που έχει σαν αποτέλεσμα να λυθούν οι παρεξηγήσεις και το ζευγάρι να μετατεθεί σε παράρτημα της δουλειάς προκειμένου να συνεχίσουν να εργάζονται μαζί.
Παραγωγή
Η ταινία βασίστηκε στο θεατρικό έργο των Πρετεντέρη-Γιαλαμά, το οποίο παίχτηκε το 1965 στο θέατρο Μινώα από τον θίασο της Χριστίνας Σύλβα. Τη μουσική του ομότιτλου τραγουδιού έγραψε ο Γιώργος Ζαμπέτας σε στίχους του Κώστα Πρετεντέρη, ενώ στην ταινία το τραγούδι ερμηνεύει η Μαρία Δουράκη.
Γράφει για την ταινία η Θεανώ Κανελλίδου:"Γιατί όμως το «μιας πεντάρας νιάτα» κατάφερε να κλέψει την καρδιά των Ελλήνων, πέρα από το γεγονός πως διέθετε ένα πραγματικά αστείο σενάριο και έξοχες ερμηνείες; Επειδή αποτελεί ίσως μία από τις αντιπροσωπευτικότερες ταινίες των προβλημάτων που αντιμετώπιζαν τα νιόπαντρα ζευγάρια της εποχής –και κάθε εποχής, ακόμα και της σύγχρονης-. Ο άντρας τους σπιτιού, ο σύζυγος, δεν μπορεί να δεχτεί εύκολα το γεγονός πως δεν μπορεί να τα βγάλει πέρα μόνος του οικονομικά και να αφήσει τη γυναίκα του να εργαστεί. Εκείνη, αναγκάζεται να χρησιμοποιήσει δόλο και να τον φέρει προ τετελεσμένου γεγονότος βρίσκοντας δουλειά χωρίς την άδειά του. Όταν όμως η σύζυγος ξεπερνά επαγγελματικά τον άντρα της και η σεξουαλική παρενόχληση του αφεντικού ξεκινά-καλυμμένη φυσικά στην αθωότητα του παλιού ελληνικού κινηματογράφου-, τότε αρχίζουν και τα προβλήματα για το ζευγάρι. Πως αντιμετωπίζονται αυτά όταν πιέζει η φτώχεια; Με χιούμορ πάντα και απρόοπτα που οδηγούν σιγά σιγά την πλοκή προς την κάθαρση. Κάθαρση που έρχεται με τον κλασικό και δοκιμασμένο τρόπο. Μία εγκυμοσύνη θα λύσει όλα τα προβλήματα του ζευγαριού, οι παρεξηγήσεις θα λυθούν και το ζευγαράκι θα μετατεθεί σε παράρτημα της δουλειάς προκειμένου να συνεχίζουν να εργάζονται μαζί! Το πρόβλημα τίθεται, ένα από τα σημαντικότερα προβλήματα που αντιμετωπίζουν τα παντρεμένα ζευγάρια που ψάχνουν δουλειά, όπως όλα τα παραμύθια όμως έχει αίσιο τέλος και η αισιοδοξία στον ελληνικό κινηματογράφο καταφέρνει να επικρατήσει για μία ακόμα φορά."Κόβοντας 324.337 εισιτήρια, η ταινία κατατάχθηκε στη 12η θέση ανάμεσα σε 117 ελληνικές ταινίες της ίδιας σαζόν.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1967 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Ντίμη Δαδήρα Κατηγορία:Ταινίες βασισμένες σε θεατρικά έργα Κατηγορία:Ταινίες γυρισμένες στην Ελλάδα Κατηγορία:Ταινίες σε παραγωγή Κλέαρχου Κονιτσιώτη Κατηγορία:Ταινίες παραγωγής Δαμασκηνός - Μιχαηλίδης Κατηγορία:Ταινίες σε σενάριο Ασημάκη Γιαλαμά Κατηγορία:Ελληνικές ασπρόμαυρες ταινίες
Αινησίδημος (αποσαφήνιση)
Όταν αναφερόμαστε στην λέξη Αινησίδημος μπορεί να εννοούμε:
Κατηγορία:Αποσαφηνίσεις ονομάτων
Ιδρώτας
thumb|right|250px|Ιδρώτας στο πρόσωπο.
Ο ιδρώτας είναι υγρό το οποίο εκκρίνεται από τους λεγόμενους «ιδρωτοποιούς» αδένες του δέρματος των ανθρώπων και των ζώων, με τη διαδικασία της εφίδρωσης.
Είναι υγρό άχρωμο, με οσμή χαρακτηριστική, που κάποτε γίνεται ανυπόφορη, και γεύση αλμυρή. Είναι το πιο αραιό υγρό του σώματος. Με την έκκρισή του αποβάλλονται οι περιττές οργανικές ουσίες και έτσι αποτοξινώνεται ο οργανισμός. Ο ιδρώτας αποτελείται από νερό, ανόργανα άλατα, λιπαρά οξέα κλπ. Άφθονο ιδρώτα βγάζουν οι άνθρωποι και τα ζώα όταν κάνει ζέστη και μάλιστα όταν ασκούνται έντονα. Σε αυτές τις περιπτώσεις υπάρχει υπερθέρμανση και η έκκριση του ιδρώτα αποτελεί διαδικασία ψύξης του οργανισμού. Ακόμα ο άνθρωπος μπορεί να ιδρώσει από επίπονη εργασία, αγωνία, φόβο από έντονη προσπάθεια (χειρουργός στις δύσκολες εγχειρήσεις).
Η έκκριση του ιδρώτα προκαλείται και με φάρμακα, εντριβές, θερμά λουτρά, ζεστά ροφήματα (τσάι, τίλιο κ.ά.) και κάνει καλό σε δηλητηριάσεις και κρυολογήματα.
κατηγορία:Σωματικά υγρά
Δασυποδόμορφα
Τα δασυποδόμορφα, που ανήκουν στην υπερτάξη Ξέναρθρα, είναι μία τάξη πλακουντοφόρων θηλαστικών του Νέου Κόσμου. Οι Δασυποδίδες, τα αρμαντίλλο, είναι η μόνη επιζώσα οικογένεια της τάξεως. Δύο επιπλέον οικογένειες πολύ μεγαλύτερων ζώων από τα αρμαντίλλο (μέγιστη μάζα σώματος 45 χιλιόγραμμα στην περίπτωση του γιγαντιαίου αρμαντίλλο ) έχουν εξαφανιστεί: Παμπαθηριίδες, που έφταναν σε βάρος τα 200 χιλιόγραμμα και Γλυπτοδοντίδες, των οποίων η μάζα έφτανε τους δύο τόνους και άνω. Η τάξη εμφανίστηκε στην Νότια Αμερική κατά την διάρκεια του Παλαιοκαίνου, και λόγω της απομονώσεως των ηπείρων παρέμεινε εκεί για σχεδόν όλο τον Καινοζωικό. Παρ' όλα αυτά, ο σχηματισμός του Ισθμού του Παναμά επέτρεψε στα μέλη των τριών οικογενειών να μεταναστεύσουν στο νότιο τμήμα της Βόρειας Αμερικής κατά τη διάρκεια του Πλειόκαινου ή της πρώιμου Πλειστόκαινου στο πλαίσιο της Μεγάλης Αμερικανικής Ανταλλαγής. Αφού κατάφεραν να επιβιώσουν για δεκάδες εκατομμύρια χρόνια, και οι δύο μεγαλύτερες οικογένειες προφανώς πέθαναν κατά τη διάρκεια της Ολόκαινου, μαζί με μεγάλο μέρος της υπόλοιπης περιφερειακής μεγαπανίδας, λίγο μετά τον αποικισμό της Αμερικής από τους Παλαιο-Ινδιάνους.
Παραπομπές
Κατηγορία:Δασυποδόµορφα Κατηγορία:Ξέναρθρα
Δήμος Θεσσαλιώτιδας
Ο δήμος Θεσσαλιώτιδας ήταν δήμος του νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δομοκού. Βρισκόταν στα βόρεια του νομού, στην περιοχή του Θεσσαλικού κάμπου και αποτελούσε τον βορειότερο δήμο του νομού Φθιώτιδας. Ο δήμος αποτελούταν από οκτώ δημοτικά διαμερίσματα, καταλάμβανε έκταση 129 τ.χλμ. και είχε συνολικό πληθυσμό 4.750 κατοίκους (απογραφή 2001). Έδρα του δήμου ήταν το το Νέο Μοναστήρι.
Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλες ο πληθυσμός σύμφωνα με την απογραφή του 2001):
Θ
Εθνόσημο της Σοβιετικής Σοσιαλιστικής Δημοκρατίας της Τουρκμενίας
Το εθνόσημο της Σοβιετικής Σοσιαλιστικής Δημοκρατίας της Τουρκμενίας υιοθετήθηκε στις 2 Μαρτίου του 1937 από τη κυβέρνηση της ΣΣΔ Τουρκμενίας. Το εθνόσημο αυτό είναι βασισμένο στο εθνόσημο της Σοβιετικής Ένωσης και δείχνει σύμβολα γεωργίας και βαριάς βιομηχανίας και ένα σύμβολο των Τουρκομάνων, το Τουρκμενικό χαλί. Ο ήλιος αντιπροσωπεύει το μέλλον του Τουρκμενιστάν, ενώ το κόκκινο αστέρι και το σφυροδρέπανο αντιπροσωπεύουν τη νίκη του Κουμμουνισμού και τη παγκόσμια σοσιαλιστική κοινότητα των κρατών. Το πανό φέρει το ρητό της Σοβιετικής Ένωσης («Προλετάριοι όλων των χωρών, ενωθείτε!») και στα Τουρκμενικά και στα Ρώσικα.
Μια νεότερη εκδοχή του εθνόσημου έχει το ακρώνυμο TSSR στα Κυριλλικά μεταξύ του κόκκινου αστεριού και του σφυροδρέπανου. Το εθνόσημο άλλαξε το 1992 στο σημερινό εθνόσημο του Τουρκμενιστάν. Ωστόσο, μοιράζεται κάποια στοιχεία με αυτό της Σοβιετικής Ένωσης.
Παραπομπές
Κατηγορία:Εθνικά σύμβολα του Τουρκμενιστάν Τουρκμενίας Τουρκμενία
Foot in Mouth
Συντελεστές
Κατηγορία:Δισκογραφία των Green Day Κατηγορία:Άλμπουμ του 1996
Συμμετοχή της Μπουρκίνα Φάσο στο Παγκόσμιο Πρωτάθλημα Στίβου 2023
Η Μπουρκίνα Φάσο συμμετείχε στο Παγκόσμιο Πρωτάθλημα Στίβου 2023, που διεξήχθη στη Βουδαπέστη της Ουγγαρίας, με 2 αθλητές, 1 άνδρα και 1 γυναίκα.
Παραπομπές
Μπουρκίνα Φάσο
Ελιακίμ Μανγκαλά
Ο Ελιακίμ Χανς Μανγκαλά (Eliaquim Hans Mangala, 13 Φεβρουαρίου 1991) είναι Γάλλος ποδοσφαιριστής ο οποίος αγωνίζεται για λογαριασμό της Μάντσεστερ Σίτι στην αγγλική Πρέμιερ Λιγκ. Είναι, επίσης, διεθνής με την Εθνική Γαλλίας, στην οποία έχει συμμετάσχει στο Μουντιάλ του 2014 και στο Euro 2016. Ο Μανγκαλά είναι, κάτοχος βελγικού διαβατηρίου έχοντας ζήσει στη χώρα από την ηλικία των πέντε ετών.
Σταντάρ Λιέγης
Για τη σεζόν 2008–09, ο Μανγκαλά είχε την ευκαιρία να προπονείται και να αγωνίζεται με την πρώτη ομάδα του συλλόγου. Στις 23 Οκτωβρίου 2008, υπέγραψε το πρώτο του επαγγελματικό συμβόλαιο, φτάνοντας σε συμφωνία για την υπογραφή συμβολαίου διάρκειας πέντε ετών με τον σύλλογο. Ο Μανγκαλά προβιβάστηκε επίσημα στην πρώτη ομάδα και έλαβε τον αριθμό 22 στη φανέλα του. Στις 9 Νοεμβρίου, πραγματοποίησε το επαγγελματικό του ντεμπούτο μπαίνοντας ως αλλαγή στο 89ο λεπτό της νικηφόρας για την ομάδα του αναμέτρησης με σκορ 3–1 επί της Γκέρμιναλ Μπέρσοτ. Πραγματοποίησε ακόμη μία συμμετοχή ως αλλαγή στο τέλος μιας αναμέτρησης απέναντι στη Γάνδη προτού ξεκινήσει ως βασικός για πρώτη φορά στην καριέρα του σε αναμέτρηση πρωταθλήματος απέναντι στην Ντέντερ στις 17 Ιανουαρίου 2009. Στη συγκεκριμένη αναμέτρηση, ο Μανγκαλά έδωσε την ασίστ για το πρώτο γκολ της ομάδας του το οποίο πέτυχε ο Μίλαν Γιοβάνοβιτς στο 3ο λεπτό. Η Σταντάρ κέρδισε τελικά τη συγκεκριμένη αναμέτρηση με σκορ 3–2 με τον Μανγκαλά να αγωνίζεται σε ολόκληρη τη διάρκειά της. Ολοκλήρωσε τη σεζόν με συνολικά 11 συμμετοχές στο πρωτάθλημα, σε μία σεζόν κατά την οποία η Σταντάρ στέφθηκε πρωταθλήτρια Βελγίου. Αγωνίστηκε επίσης στις αναμετρήσεις για το Κύπελλο ΟΥΕΦΑ εκείνης της σεζόν απέναντι στην ιταλική Σαμπντόρια, τη γερμανική ΦφΜ Στουτγκάρδη, καθώς και την πορτογαλική Σπόρτινγκ, ξεκινώντας ως βασικός στην τελευταία.
Ο Μανγκαλά ξεκίνησε να αγωνίζεται ως βασικός για τη σεζόν 2009–10 πραγματοποιώντας το ντεμπούτο του στη νίκη της ομάδας με σκορ 2–0 επί της Γκενκ για το Σούπερ Καπ Βελγίου στις 25 Ιουλίου 2009. Στις 12 Σεπτεμβρίου, ο Μανγκαλά πέτυχε το πρώτο του επαγγελματικό γκολ στο πρωτάθλημα σε μια αναμέτρηση απέναντι στην Μέχελεν, όπου η Σταντάρ επικράτησε με τελικό σκορ 3–0. Τέσσερις ημέρες αργότερα, ο Μανγκαλά πέτυχε ακόμη ένα τέρμα απέναντι στην αγγλική Άρσεναλ στην εναρκτήρια για την ομάδα του αναμέτρηση για τη φάση των ομίλων του ΟΥΕΦΑ Τσάμπιονς Λιγκ. Ο Μανγκαλά πέτυχε το τέρμα του στο 3ο λεπτό, ενώ ο επιθετικός της Σταντάρ, Γιοβάνοβιτς, σκόραρε δύο λεπτά αργότερα ανεβάζοντας τον πήχη του σκορ στο 2–0, ωστόσο, η βελγική ομάδα τελικώς ηττήθηκε με σκορ 3–2 έπειτα από τρία γκολ των Άγγλων που έμειναν χωρίς απάντηση από τους Βέλγους.
Πόρτο
Ο Μανγκαλά μεταγράφηκε στην ΦΚ Πόρτο έναντι €7,5 εκατομμυρίων στις 16 Αυγούστου 2011. Αγωνίστηκε στην πρώτη του σεζόν με την Πόρτο ως αλλαγή των Ρολάντο, Μαϊκόν και Οταμέντι. Πραγματοποίησε το ντεμπούτο του στη δεύτερη σεζόν παρουσίας του στην ομάδα, όταν και καθιερώθηκε ως βασικός στο κέντρο της αμυντικής γραμμής και πέτυχε συνολικά τέσσερα γκολ στο πρωτάθλημα, ένα εκ των οποίων ήταν σε μια ισοπαλία με σκορ 2–2 απέναντι στην Μπενφίκα.
Διεθνής Καριέρα
Λόγω του γεγονότος ότι μεγάλωσε στο Βέλγιο, ο Μανγκαλά δεν αγωνίστηκε με καμία από τις ομάδες νέων της Εθνικής Γαλλίας. Το 2008, δέχθηκε κρούση από τη Βελγική Ομοσπονδία Ποδοσφαίρου η οποία κάλεσε τον παίκτη στην ηλικιακή κατηγορία U18. Ωστόσο, λόγω του ότι δεν κατείχε βελγικό διαβατήριο εκείνη την περίοδο, η κλήση του αυτή αποδείχθηκε άσκοπη. Έπειτα από τις πολύ καλές του εμφανίσεις με την πρώτη ομάδα της Σταντάρ Λιέγης, ο Μανγκαλά τράβηξε το ενδιαφέρον της Γαλλικής Ομοσπονδίας Ποδοσφαίρου με τον προπονητή της Εθνικής Γαλλίας U21, Ερίκ Μομπαέρ, να παρακολουθεί, μάλιστα, μία αναμέτρηση της ομάδας της Λιέγης απέναντι στη Μουσκρόν στο Σταντ Λε Κανονιέ το Νοέμβριο του 2009. Στις 5 Νοεμβρίου 2009, ο Μανγκαλά κλήθηκε, για πρώτη φορά, στην ηλικιακή κατηγορία U21 για μία φιλική αναμέτρηση απέναντι στην Τυνησία U21 στις 13 Νοεμβρίου, καθώς και μία αναμέτρηση για τα προκριματικά του Ευρωπαϊκού Πρωταθλήματος U21 του 2011 απέναντι στη Σλοβενία U21 στις 17 Νοεμβρίου. Ο Μανγκαλά πραγματοποίησε το ντεμπούτο του στην ηλικιακή κατηγορία U21 στην αναμέτρηση με την Τυνησία, ωστόσο δεν μπόρεσε να αγωνιστεί στην αναμέτρηση με τη Σλοβενία, λόγω τραυματισμού που υπέστη στην προπόνηση την αμέσως προηγούμενη ημέρα της αναμέτρησης. Στις 2 Μαρτίου 2010, κλήθηκε για δεύτερη φορά στην ηλικιακή κατηγορία U21 της Εθνικής Γαλλίας και ξεκίνησε ως βασικός στο κέντρο της άμυνας μαζί με τον αρχηγό Μαμαντού Σακό στη νίκη της ομάδας με σκορ 3–1 επί της Κροατίας U21.
Κλήθηκε για πρώτο φορά στην Εθνική Γαλλίας στις 16 Μαΐου 2013 από τον Ντιντιέ Ντεσάν για μια περιοδεία της ομάδας στη Νότια Αμερική. Η Εθνική Γαλλίας αντιμετώπισε σε φιλική αναμέτρηση την Ουρουγουάη στις 5 Ιουνίου και τη Βραζιλία στις 9 Ιουνίου. Πραγματοποίησε την πρώτη του συμμετοχή στην αναμέτρηση με την Ουρουγουάη. Τον Φεβρουάριο του 2014, κλήθηκε εκ νέου στην Εθνική Γαλλίας για τη φιλική αναμέτρηση που θα λάμβανε χώρα στις 5 Μαρτίου απέναντι στην Ολλανδία, όπου και ξεκίνησε ως βασικός. Στις 13 Μαΐου 2014 ανακοινώθηκε επίσημα ως μέλος της 23μελούς αποστολής της Εθνικής Γαλλίας που θα λάβει μέρος στο Παγκόσμιο Κύπελλο του 2014.
Εξωτερικοί Σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές από τη Λαϊκή Δημοκρατία του Κονγκό Κατηγορία:Αμυντικοί ποδοσφαιριστές Κατηγορία:Ποδοσφαιριστές Σταντάρ Λιέγης Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές ΦΚ Πόρτο Β Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Εθνικής Γαλλίας Κ21 Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Πρέμιερ Λιγκ
Άννα Σκιντάν
Έχει ατομικό ρεκόρ 75.29 (Μπακού 2017) στη σφυροβολία.
Βγήκε 13η στους Ολυμπιακούς Αγώνες 2016 και 5η στο Παγκόσμιο Πρωτάθλημα Στίβου 2017.
Παραπομπές
Σκαινταν Κατηγορία:Ουκρανοί αθλητές του στίβου Σκάινταν Κατηγορία:Αθλητές του στίβου στους Θερινούς Ολυμπιακούς Αγώνες 2020
Ιερά Μονή Αγίου Αντωνίου (Αριζόνα)
Η Ιερά Μονή Αγίου Αντωνίου είναι ένα Ελληνορθόδόξο μοναστήρι που βρίσκεται στην έρημο Σονόρα στην Αριζόνα, στις Ηνωμένες Πολιτείες. Η Μονή ιδρύθηκε το καλοκαίρι του 1995 και είναι αφιερωμένη στον Άγιο Αντώνιο τον Μέγα. Η πλησιέστερη πόλη είναι η Φλωρεντία, στην Αριζόνα. Στο μοναστήρι εγκαταβιούν περίπου 42 μοναχοί. Είναι ανοιχτό τόσο για Ορθόδοξους, όσο και για μη Ορθόδόξους επισκέπτες. Οι προσκυνητές μπορούν να κανονίσουν να διαμείνουν στο μοναστήρι σε εγκαταστάσεις φιλοξενίας, και οι υπόλοιποι επισκέπτες προσέχονται καθημερινά από τις 10:30 έως τις 4:00 μ.μ. Οι επισκέπτες πρέπει να φοράνε "σεμνά και φαρδιά" ρούχα μαζί με παπούτσια ή σανδάλια.
Τρόπος ζωής
Οι μοναχοί του μοναστηρίου του Αγίου Αντώνιου ασκούν τον ησυχασμό (μια μυστικιστική παράδοση της προσευχής) και προσκολλάται στον κοινοβιακό μοναχισμό. Αυτό περιλαμβάνει ένα καθημερινό πρόγραμμα προσευχής και εργασίας υπό την υπακοή του ηγουμένου τους, ο οποίος αναλαμβάνει το ρόλο του πνευματικού τους πατέρα. Η καθημερινότητα αρχίζει τα μεσάνυχτα με την ώρα για προσωπική προσευχή και πνευματική ανάγνωση, ακολουθούμενη από τον κύκλο των πρωινών προσευχών και της Θείας Λειτουργίας. Στη συνέχεια, έχουν ένα ελαφρύ πρωινό και μια περίοδο ανάπαυσης πριν αρχίσουν την εργασία τους (διακόνημα), κάνουν τις προσευχές τους και ολοκληρώσουν διάφορες εργασίες μέχρι το βράδυ. Στα καθήκοντα αυτά περιλαμβάνονται, αλλά δεν περιορίζονται: κηπουρική, συντήρηση εδάφους, κατασκευές, αμπελουργία, ξυλουργική, εκδόσεις, αγιογραφία, προετοιμασία φαγητού και φροντίδα για τη φιλοξενία των επισκεπτών του μοναστηριού. Η μέρα τους ολοκληρώνεται με Εσπερινό και δείπνο.
Δημογραφική κατάσταση
Η πλειονότητα της μόνιμης αδελφότητας των μοναχών είναι ελληνικής και ελληνοαμερικανικής καταγωγής. Πολλά από τα μέλη της κοινότητας (περίπου 50 έως 80 σε μέσο όρο Κυριακή) είναι επίσης Έλληνοαμερικανοί. Δεν υπάρχουν γυναίκες μονάζουσες, αν και υπάρχουν άλλες γυναικείες Μονές σε διάφορες περιοχές των Ηνωμένων Πολιτειών.
Παραπομπές
Κατηγορία:Ελληνική Ορθόδοξη Αρχιεπισκοπή Αμερικής Αμερική Κατηγορία:Μοναστήρια Ορθοδοξίας-επέκταση
Παρόριο Βοιωτίας
Το Παρόριο ή Παρόρι (πρώην Μπισχένι) είναι γνωστό χωριό του Δήμου Λεβαδέων του Νομού Βοιωτίας. Βρίσκεται ανατολικά της Δαύλειας, στους πρόποδες του Παρνασσού. Κατά μία άποψη ονομάζεται έτσι επειδή βρίσκεται στα όρια των αντιπεριφερειών Βοιωτίας και Φθιώτιδας. Έχει πληθυσμό 224 κατοίκους σύμφωνα με την απογραφή του 2011.
Ιστορικά στοιχεία
Το χωριό ονομαζόταν Μπισχένι μέχρι το 1930, οπότε μετονομάστηκε σε Παρόρι. Ο ερευνητής Γιάννης Δέδες ταυτίζει το σημερινό Παρόριο με το Καταλανικό φέουδο Bussancha (Bissikeni το αναφέρει ο William Leake στο έργο του Travels in Northern Greece) που αναφέρεται ως ιδιοκτησία του Καταλανού αξιωματούχου Antic Sabater, στη διαθήκη του με ημερομηνία 28 Δεκεμβρίου 1336 που συντάχθηκε στη Θήβα.
Το Παρόρι υπήρξε έδρα κοινότητας στο διάστημα 1912-1998, ενώ στη συνέχεια εντάχθηκε στον δήμο Δαύλειας οπού παρέμεινε έως το 2010. Με την εφαρμογή του προγράμματος Καλλικράτης από την 1η Ιανουαρίου 2011 εντάχθηκε στον Δήμο Λεβαδέων. Ο πληθυσμός του παρουσιάζει μικρή ελάττωση τις τελευταίες δεκαετίες.
Εκκλησάκι Ζωοδόχου Πηγής
Το εκκλησάκι της Ζωοδόχου Πηγής, στο νεκροταφείο Παρορίου, είναι χτισμένο το 1898, όπως μαρτυρά η χαραγμένη πλάκα δίπλα από την είσοδο του. Τη Μεγάλη Παρασκευή οι κάτοικοι του Παρορίου επισκέπτονται το νεκροταφείο όπου καθαρίζουν τα μνημεία, αποθέτουν λουλούδια σε αυτά και προσκυνούν το εκκλησάκι της Ζωοδόχου Πηγής.
Ιερός Ναός Άγiων Θεοδώρων
Πολιούχοι Άγιοι του Παρορίου είναι ο Άγιος Δημήτριος και ο Άγιος Θεόδωρος, στην μνήμη των οποίων υπάρχει δισυπόστατος ναός, κτίσμα του 1924-1925. Στην εορτή των Αγίων Θεοδώρων, του Τήρωνος και του Στρατηλάτου το Παρόρι πραγματοποιούνται διάφορες πολιτιστικές εκδηλώσεις.
Μεσαιωνικός Πύργος
Ο μεσαιωνικός πύργος είναι Φράγκικος και χρησίμευε κυρίως σαν στρατιωτικό φυλάκιο και φρυκτωρία. Βρίσκεται σε χαμηλό λόφο, 1.500 μέτρα ανατολικά από το Παρόρι και έχει οπτική επαφή με τον πύργο του Θουρίου, τον πύργο της Αμφίκλειας και τον πύργο του Πανοπέα. Ο πύργος σώζεται σε ύψος 13 μέτρα, με πάχος τοίχων 2,30 μέτρα και διαστάσεις 7,60x7,45μ. Η είσοδος ήταν στον πρώτο όροφο μέσω τοξωτής θύρας με λίθινους θολίτες. Το τμήμα του δεύτερου ορόφου που σώζεται δείχνει ότι ο όροφος αυτός ήταν λίγο πιο μέσα σε σχέση με τον τοίχο του υποκείμενο ορόφου. Αυτό οδηγεί στην υπόθεση ότι στο παρελθόν ο πύργος επισκευάστηκε με την προσθήκη μιας λίθινης επένδυσης εξωτερικά στην τοιχοποιία του ισογείου που αύξησε το πάχος της.
Πολιτιστική δραστηριότητα
Ο Σύλλογος των Απανταχού Παροριτών «Οι Άγιοι Θεόδωροι» ιδρύθηκε το 1999, έχοντας ως έδρα στην Αθήνα ενώ από το 2019 με απόφαση της ΓΣ των μελών του, η έδρα μεταφέρθηκε τυπικά στο Παρόρι. Τα τελευταία χρόνια, κάθε χρόνο στις 6 Αυγούστου, που πανηγυρίζει η τοπική Μεταμόρφωση του Σωτήρος, διοργανώνεται το Τριήμερο Παράδοσης και Πολιτισμού με ποικίλες πολιτιστικές και ψυχαγωγικές δραστηριότητες τόσο για τους κατοίκους του όσο και για τους επισκέπτες της ευρύτερης περιοχής, αφου εκείνο το διάστημα το Παρόρι γίνεται πόλος έλξης.
Απογραφές πληθυσμού
Πορεία του πληθυσμού από την δεκαετία του 1920 :
Μεταφορές
Η Εθνική Οδός 3 διέρχεται πλησίον του χωριού συνδέοντάς το με τη Λιβαδειά, τη Λαμία και άλλες πόλεις της ηπειρωτικής Ελλάδας. Επίσης, η περιφερειακή σιδηροδρομική γραμμή Αθήνας - Λειανοκλαδίου εξυπηρετεί το χωριό με τον ομώνυμο σιδηροδρομικό σταθμό.
Παραπομπές
Κατηγορία:Χωριά του νομού Βοιωτίας
Μαξίμ Πουρκάγιεφ
μικρογραφία Ο Μαξίμ Αλεξέγιεβιτς Πουρκάγιεφ (Максим Алексеевич Пуркаев, Αυγούστου 14 (26), το 1894, στο χωριό Nalitovo, ρωσική Αυτοκρατορία – 1 Ιανουαρίου, 1953, Μόσχας) ήταν Σοβιετικός στρατιωτικός ηγέτης, φθάνοντας μέχρι το αξίωμα του στρατηγού.
Βιογραφία
Ο Πουρκάγιεφ προσχώρησε στον Αυτοκρατορικό ρωσικό Στρατό το 1915 και ανέβηκε μέχρι το αξίωμα του πράπορστσικ πριν γίνει μέλος του Κόκκινου Στρατού το 1918. Έγινε μέλος του Κομμουνιστικού Κόμματος το 1919. Κατά τη διάρκεια του ρωσικού Εμφυλίου Πολέμου υπηρέτησε και ως διοικητής τάγματος. Από το 1923, υπηρέτησε ως διοικητής συντάγματος (24ο Στράτευμα Τουφεκιών, αξιωματικός και διοικητής της μεραρχίας, μέχρι το 1936, όταν ξεκίνησε να σπουδάζει στη Στρατιωτική Ακαδημία Φρούνζε).
Από το 1938 ο Πουρκάγιεφ υπηρέτησε ως επιτελάρχης της Στρατιωτικής Επαρχίας της Λευκορωσίας, ως ο Σοβιετικός στρατιωτικός ακόλουθος στο Βερολίνο κατά την έναρξη του Β΄ Παγκοσμίου Πολέμου το 1939, ενώ συμμετείχε και στο σχεδιασμό της Σοβιετικής εισβολής στην Πολωνία. Από τον Ιούλιο του 1940, ο Πουρκάγιεφ υπηρέτησε ως Αρχηγός του Επιτελείου της Ειδικής Στρατιωτικής Επαρχίας του Κιέβου, ενώ από την αρχή του σοβιετογερμανικού πολέμου υπηρέτησε ως Επιτελάρχης στο Νοτιοδυτικό μέτωπο (Ιούνιος–Ιούλιος 1941), και αργότερα στην 60η Στρατιά και τον 3ο Στρατό Σοκ. Το 1942-43 υπηρέτησε ως διοικητής του μετώπου Καλίνιν, ενώ από τον Απρίλιο του 1943, το Άπω Ανατολικό Μέτωπο (από το 1945 ήταν γνωστό ως 2ο Άπω Ανατολικό Μέτωπο). Από το Σεπτέμβριο του 1945 έως τον Ιανουάριο του 1947 ο Πουρκάγιεφ υπηρέτησε ως διοικητής της Στρατιωτικής Επαρχίας της Άπω Ανατολής, όπου ήταν υποψήφιος στο Υψηλότερο Σοβιέτ της ΕΣΣΔ (1946-1950).
Από τον Ιούνιο του 1947 ο Πουρκάγιεφ ήταν Επιτελάρχης και 1ος Αναπληρωτής Διοικητής των Δυνάμεων της Άπω Ανατολής. Από τον Ιούλιο του 1952 μέχρι το θάνατό του ο Πουρκάγιεφ υπηρέτησε ως Επικεφαλής της Διεύθυνσης Τριτοβάθμιας Εκπαίδευσης του Υπουργείου Άμυνας της ΕΣΣΔ.
Παραπομπές
Κατηγορία:Μπολσεβίκοι
Ενεργοί Πολίτες
Οι Ενεργοί Πολίτες ήταν Ελληνικός πολιτικός σχηματισμός της αριστεράς. Ιδρύθηκε το 2002, από το ιστορικό στέλεχος της αριστεράς στην Ελλάδα, Μανώλη Γλέζο, ο οποίος ήταν και ο επικεφαλής.
Οι Ενεργοί Πολίτες αποτελούσαν συνιστώσα της Λαϊκής Ενότητας, μέχρι τον θάνατο του Μανώλη Γλέζου, το 2020, όπου έπαψε να λειτουργεί και το κίνημα.
Ιστορικό
Οι Ενεργοί Πολίτες ιδρύθηκαν ως πολιτικός σχηματισμός το 2002, αποτελώντας τη συνέχεια του νομαρχιακού συνδυασμού των αυτοδιοικητικών εκλογών για την Νομαρχιακή Αυτοδιοίκηση Αθηνών - Πειραιώς, υπό τον Μανώλη Γλέζο.
Το 2004, οι Ενεργοί Πολίτες συμμετείχαν, μαζί με τις περισσότερες οργανώσεις του «Χώρου Διαλόγου για την Ενότητα και Κοινή Δράση της Αριστεράς», στο σχηματισμό του Συνασπισμού Ριζοσπαστικής Αριστεράς, με τον οποίο συμμετείχαν στις εθνικές εκλογές του ίδιου έτους, ενώ, στις ευρωεκλογές υποστήριζε των συνδυασμό «Γυναίκες για μια άλλη Ευρώπη».
Το 2013, στο Ιδρυτικό Συνέδριο του ΣΥ.ΡΙΖ.Α., ο Μανώλης Γλέζος διαφώνησε με την αυτοδιάλυση των συνιστωσών του ΣΥ.ΡΙΖ.Α. και δήλωσε ότι οι Ενεργοί Πολίτες δεν θα αυτοδιαλυθούν.
Ένα χρόνο αργότερα, στις ευρωεκλογές του 2014, οι Ενεργοί Πολίτες συμμετείχαν, με υποψήφιο στα ψηφοδέλτια του ΣΥ.ΡΙΖ.Α., το Μανώλη Γλέζο. Ο ΣΥ.ΡΙΖ.Α. κέρδισε τις εκλογές, και ο Γλέζος εκλέχτηκε ευρωβουλευτής, πρώτος σε σταυρούς προτίμησης (466.902) μεταξύ όλων των υποψηφίων, όλων των κομμάτων.
Εξωτερικοί σύνδεσμοι
Κατηγορία:Συνιστώσες της ΛΑ.Ε. Κατηγορία:Συνιστώσες του ΣΥΡΙΖΑ
Σύνδρομο Πράντερ-Γουίλι
Το σύνδρομο Πράντερ-Γουίλι είναι είναι μια γενετική διαταραχή, η οποία επηρεάζει τη λειτουργία πολλαπλών οργάνων, και προκαλείται από την απώλεια λειτουργίας συγκεκριμένων γονιδίων στο χρωμόσωμα 15. Στα νεογέννητα, τα συμπτώματα περιλαμβάνουν αδύναμους μύες (υποτονία), δυσκολία στην πρόσληψη τροφής και αργή ανάπτυξη. Στα παιδιά παρατηρείται η συνεχής πείνα (υπερφαγία).
Χωρίς παρέμβαση, η υπερκατανάλωση τροφής μπορεί να οδηγήσει σε έναρξη της απειλητικής για τη ζωή παχυσαρκίας. Ο καταναγκασμός των τροφίμων απαιτεί συνεχή παρακολούθηση. Άτομα με σοβαρή παχυσαρκία μπορεί να έχουν αυξημένο κίνδυνο καρδιακής ανεπάρκειας, άπνοιας ύπνου, σακχαρώδους διαβήτη τύπου 2, αναπνευστικών προβλημάτων και άλλων σοβαρών καταστάσεων που μπορούν να προκαλέσουν απειλητικές για τη ζωή επιπλοκές. Όλα τα άτομα με σύνδρομο Πράντερ-Γουίλι έχουν κάποια γνωστική νοητική αναπηρία που κυμαίνεται από οριακή νοημοσύνη με μαθησιακές δυσκολίες έως ήπια με μέτρια νοητική αναπηρία. Τα προβλήματα συμπεριφοράς είναι συνηθισμένα και μπορεί να περιλαμβάνουν οργή και καταναγκαστική συμπεριφορά.
Πρόσθετα χαρακτηριστικά αυτής της κατάστασης περιλαμβάνουν διακριτικά χαρακτηριστικά του προσώπου, όπως ένα στενό μέτωπο, μάτια σε σχήμα αμυγδάλου και ένα τριγωνικό στόμα, κοντό ανάστημα και μικρά χέρια και πόδια. Τόσο τα προσβεβλημένα αρσενικά όσο και τα προσβεβλημένα θηλυκά έχουν υπανάπτυκτα γεννητικά όργανα. Η εφηβεία είναι καθυστερημένη ή ατελής, και τα περισσότερα άτομα που επηρεάζονται δεν μπορούν να αποκτήσουν παιδιά (στείρα).
Περίπου το 74% των περιπτώσεων εμφανίζονται όταν διαγράφεται μέρος του πατρικού χρωμοσώματος 15. Σε ένα άλλο 25% των περιπτώσεων, το προσβεβλημένο άτομο έχει δύο αντίγραφα του μητρικού χρωμοσώματος 15 και δεν διαθέτει το πατρικό αντίγραφο. Οι περισσότερες περιπτώσεις του συνδρόμου αυτού δεν κληρονομούνται. Οι γενετικές αλλαγές συμβαίνουν ως τυχαία γεγονότα κατά τον σχηματισμό αναπαραγωγικών κυττάρων (ωάριο και σπερματοζωάριο) ή κατά την πρώιμη εμβρυϊκή ανάπτυξη. Όσοι έχουν ένα παιδί με σύνδρομο Πράντερ-Γουίλι έχουν λιγότερο από 1% πιθανότητα να επηρεαστεί το επόμενο παιδί.
Το σύνδρομο Πράντερ-Γουίλι δεν μπορεί να θεραπευτεί οριστικά. Ωστόσο μια έγκαιρη διάγνωση και θεραπεία μπορεί να βοηθήσει στην πρόληψη ή στη μείωση του αριθμού των συμπτωμάτων. Στα νεογέννητα για την αντιμετώπιση της δυσκολίας σίτισης μπορούν να χρησιμοποιηθούν σωλήνες σίτισης. Στα παιδιά συνήθως υπάρχει αυστηρή παρακολούθηση της λήψης τροφής σε συνδυαμό με πρόγραμμα άσκησης. Η θεραπεία με αυξητική ορμόνη έχει θετική επίδραση στο ύψος, ενώ η φαρμακευτική αγωγή μπορεί να επιλύσει κάποια προβλήματα συμπεριφοράς. Το σύνδρομο αυτό εμφανίζεται σε 1 στα 10.000 έως 30.000 άτομα παγκοσμίως.
Κλινική περιγραφή
Τα συμπτώματα του συνδρόμου Πράντερ-Γουίλι μπορεί να κυμαίνονται από κακό μυϊκό τόνο κατά τη βρεφική ηλικία έως προβλήματα συμπεριφοράς στην πρώιμη παιδική ηλικία. Μερικά συμπτώματα που απαντώνται συνήθως στα βρέφη, εκτός από τον κακό μυϊκό τόνο, είναι η έλλειψη συντονισμού των ματιών, μερικά γεννιούνται με μάτια σε σχήμα αμυγδάλου και λόγω του κακού μυϊκού τόνου, μερικά μπορεί να μην έχουν έντονο αντανακλαστικό πιπίλισμα. Οι κραυγές τους είναι αδύναμες και δυσκολεύονται να ξυπνήσουν. Ένα άλλο σημάδι αυτής της κατάστασης είναι ένα λεπτό άνω χείλος.
Τα παιδιά με το σύνδρομο αυτό εμφανίζουν συνεχή πείνα και αύξηση του σωματικού βάρους, υπανάπτυκτα γενετικά όργανα, κακή σωματική ανάπτυξη, νοητική αναπηρία, καθυστερημένη ανάπτυξη της κίνησης, προβλήματα στην ομιλία, συμπεριφορικά προβλήματα, διαταραχές ύπνου. Άλλα χαρακτηριστικά στοιχεία του συνδρόμου περιλαμβάνουν μικρά χέρια και πόδια, σκολίωση, προβλήματα ισχίου, μειωμένη ροή σάλιου, μυωπία και άλλα προβλήματα όρασης, προβλήματα ρύθμισης της θερμοκρασίας του σώματος, υψηλή ανοχή στον πόνο, και έλλειψη χρωστικής (υποχρωματισμός) στα μαλλιά, μάτια και δέρμα.
Γενετική
μικρογραφία|Η περιοχή που περιέχει τα γονίδια PW (με κόκκινο). Το σύνδρομο Πράντερ-Γουίλι (SPW) σχετίζεται με ένα επιγενετικό φαινόμενο γνωστό ως γονιδιωματική αποτύπωση. Κανονικά, ένα έμβρυο κληρονομεί ένα εντυπωμένο μητρικό αντίγραφο γονιδίων PW και ένα λειτουργικό πατρικό αντίγραφο γονιδίων PW. Λόγω της εντύπωσης, τα μητρικά κληρονομικά αντίγραφα αυτών των γονιδίων είναι σχεδόν σιωπηλά και επομένως το έμβρυο βασίζεται στην έκφραση των πατρικών αντιγράφων των γονιδίων. Στο σύνδρομο Πράντερ-Γιούλι, ωστόσο, υπάρχει μετάλλαξη / διαγραφή των πατρικών αντιγράφων των γονιδίων PW, αφήνοντας το έμβρυο χωρίς λειτουργικά γονίδια PW. Τα γονίδια PW είναι τα γονίδια SNRPN και NDN, μαζί με συστάδες μικρών πυρηνικών RNA (snoRNA), όπως SNORD64, SNORD107, SNORD108, δύο αντίγραφα του SNORD109, 29 αντίγραφα του SNORD116 (HBII-85) και 48 αντίγραφα του SNORD115 (HBII-52). Αυτά τα γονίδια βρίσκονται στο χρωμόσωμα 15 στην περιοχή 15q11-13. Αυτή η περιοχή στο πατρικό χρωμόσωμα 15 μπορεί να χαθεί από έναν από τους διάφορους γενετικούς μηχανισμούς, οι οποίοι στις περισσότερες περιπτώσεις συμβαίνουν μέσω τυχαίας μετάλλαξης. Άλλοι, λιγότερο συνηθισμένοι μηχανισμοί περιλαμβάνουν μονομετρική δυστομία, σποραδικές μεταλλάξεις, μετατοπίσεις χρωμοσωμάτων και διαγραφές γονιδίων.
Ο κίνδυνος το ζευγάρι να αποκτήσει ένα δεύτερο παιδί με σύνδρομο Πράντερ-Γουίλι εξαρτάται από τον γενετικό μηχανισμό που προκάλεσε τη διαταραχή. Ο κίνδυνος είναι μικρότερος από 1% εάν το προσβεβλημένο παιδί έχει διαγραφή γονιδίου ή μονομετρική δυστομία, ενώ έως και 50% εάν το προσβεβλημένο παιδί έχει μετάλλαξη της περιοχής ελέγχου της γονιδιακής εντύπωσης και έως και 25% εάν υπάρχει γονική χρωμοσωμική μετατόπιση. Ο προγεννητικός έλεγχος μπορεί να ανιχνεύσει οποιονδήποτε από τους γνωστούς γενετικούς μηχανισμούς.
Διάγνωση
Η διάγνωση του συνδρόμου Πράντερ-Γουίλι βασίζεται σε ένα λεπτομερές ιστορικό ασθενούς, σε μια εμπεριστατωμένη κλινική αξιολόγηση και προσδιορισμό των χαρακτηριστικών συμπτωμάτων. Παρόλο που υπάρχουν διαγνωστικά κριτήρια και είναι αποτελεσματικά για τον εντοπισμό πιθανών περιπτώσεων, ωστόσο απαιτείται γενετικός έλεγχος για την επιβεβαίωση της διάγνωσης και για τον προσδιορισμό του συγκεκριμένου γενετικού υποτύπου (διαγραφή 15q11-q13, μητρική δισωμία 15, ελάττωμα εντύπωσης). Ως εκ τούτου, όλα τα βρέφη και τα νεογέννητα με ανεξήγητη υποτονία και κακή αναρρόφηση πρέπει να ελέγχονται για το σύνδρομο αυτό. Απαιτούνται ορισμένες εξειδικευμένες εξετάσεις, όπως η ανάλυση μεθυλίωσης του DNA και ο φθορίζων in situ υβριδισμός (μέθοδος FISH). Πιο πρόσφατα, μελέτες χρωμοσωμικής μικροσυστοιχίας υψηλής ανάλυσης (aCGH) με αρκετές εκατοντάδες χιλιάδες ανιχνευτές DNA από ολόκληρο το γονιδίωμα που αντιπροσωπεύουν όλα τα χρωμοσώματα μπορούν να χρησιμοποιηθούν για τον εντοπισμό μικρής διαγραφής ή διπλών αντιγράφων των χρωμοσωμάτων που δεν είναι ορατές με συνήθεις μελέτες χρωμοσωμάτων. Οι μικροσυστοιχίες είναι πιο χρήσιμες στον εντοπισμό της τυπικής διαγραφής χρωμοσώματος 15q11q13, μικρότερων αναδιατάξεων αυτής της χρωμοσωμικής περιοχής, ελαττωμάτων γονιδιακής εντύπωσης, και διαφόρων υπο-ομάδων μητρικών δισωμιών 15 που ανιχνεύονται στο σύνδρομο αυτό.
Ο προγεννητικός έλεγχος μπορεί να ανιχνεύσει το σύνδρομο Πράντερ-Γουίλι σε οικογένειες με προηγούμενο ιστορικό της ασθένειας αυτής. Σε αυτή την περίπτωση γίνεται ανάλυση μεθυλίωσης μετά από αμνιοκέντηση.
Αντιμετώπιση
Δεν υπάρχει οριστική θεραπεία για το σύνδρομο Πράντερ-Γουίλι. Η θεραπεία κατευθύνεται προς τα συγκεκριμένα συμπτώματα που είναι εμφανή σε κάθε άτομο. Η έγκαιρη παρέμβαση και η αυστηρή τήρηση του πρωτοκόλλου της θεραπείας μπορούν να βελτιώσουν σημαντικά τη συνολική υγεία και την ποιότητα ζωής των προσβεβλημένων ατόμων και των οικογενειών τους. Η θεραπεία μπορεί να απαιτεί συντονισμένες προσπάθειες μιας ομάδας ειδικών.
Αν και οι συγκεκριμένες θεραπείες ποικίλλουν ανάλογα με τα συμπτώματα, τα περισσότερα παιδιά με σύνδρομο Πράντερ-Γουίλι θα χρειαστούν τα ακόλουθα :
Επιδημιολογία
Το σύνδρομο Πράντερ-Γουίλι επηρεάζει 1 στα 10.000 έως 30.000 νεογέννητα. Περίπου 350.000-400.000 άνθρωποι ζουν με το σύνδρομο αυτό.
Παραπομπές
Κατηγορία:Σύνδρομα Κατηγορία:Παιδιατρική Κατηγορία:Γενετική ιατρική
Queen II
Queen II είναι ο τίτλος του δεύτερου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στην Μεγάλη Βρετανία στις 8 Μαρτίου του 1974 μέσω της δισκογραφικής εταιρείας "ΕΜΙ" και μέσω της "Parlophone" στην υπόλοιπη Ευρώπη, ενώ εκδόθηκε έναν μήνα αργότερα στις Ηνωμένες Πολιτείες μέσω της "Elektra".
Ηχογράφηση και μουσικό ύφος
Οι Queen ηχογράφησαν αρχικά, κάποια κομμάτια τα οποία είχαν συνθέσει για τον πρώτο τους δίσκο, όπως τα "Father To Son", "Ogre Battle" και "Seven Seas Of Rhye", όπως και το "White Queen (As It Began)" από την εποχή που ονομαζόταν Smile. Τα κομμάτια αυτά υπήρξαν πιο πειραματικά και διαφορετικά απ' ό,τι είχαν ηχογραφήσει μέχρι τότε, κάτι που έγινε λόγω της ανάγκης τους να διαφοροποιήσουν τον ήχο τους από τα υπόλοιπα συγκροτήματα της εποχής.
Τα κομμάτια
Το "Queen II" χαρακτηρίζεται ως concept άλμπουμ λόγω ενός κοινού θέματος ανάμεσα στα τραγούδια του, ωστόσο το κοινό στιχουργικό περιεχόμενο είναι σχετικά ασαφές. Παρ' όλα αυτά, η πρώτη πλευρά του δίσκου ονομάστηκε "Side White" (Λευκή πλευρά), όπου μετά την εισαγωγή του Procession οδηγείται στα αρπέτζιο από το πιάνο του "Father to Son", κομμάτι στο οποίο υπάρχουν επιρροές από συγκροτήματα όπως οι The Who και οι Led Zeppelin.
thumb|200px|''Ο πίνακας "The Fairy Feller's Master-Stroke" του Ρίτσαρντ Νταντ Η δεύτερη πλευρά του "Queen II" ονομάστηκε "Side Black" (Μαύρη πλευρά) και τα κομμάτια της είχαν ως κύριο συνθέτη τον Φρέντι Μέρκιουρι. Πρώτο κομμάτι αυτής της πλευράς είναι το δυναμικό "Ogre Battle", το οποίο είχε συνθέσει ο Μέρκιουρι το 1972 σε κιθάρα. Ο Ρότζερ Τέιλορ ηχογράφησε τα δεύτερα φωνητικά για το συγκεκριμένο κομμάτι, που ήταν ένα από τα πιο βαριά τραγούδια στην δισκογραφία τους και παρέμεινε στο set-list των ζωντανών τους εμφανίσεων μέχρι το 1977.
Ακολουθεί το "The Fairy Feller's Master-Stroke", εμπνευσμένο από τον ομώνυμο πίνακα του Ρίτσαρντ Νταντ, όπου ο Μέρκιουρι παίζει πιάνο και αρπίχορδο και ο παραγωγός του άλμπουμ, Ρόι Τόμας Μπέικερ παίζει καστανιέτες. Οι στίχοι του τραγουδιού είναι βασισμένοι στην επική θεματολογία και κάνουν σαφείς αναφορές στους χαρακτήρες του πίνακα. Το κομμάτι ολοκληρώνεται με την τριπλή φωνητική αρμονία των Μέι, Μέρκιουρι και Τέιλορ και ακολουθεί το πιάνο του Μέρκιουρι με το οποίο ξεκινάει το "Nevermore", μία σύντομη μπαλάντα που αναφέρεται στα συναισθήματα του χωρισμού.
Το "The March of the Black Queen" συντέθηκε το 1973 και ήταν ένα περίτεχνο κομμάτι με φωνητικά τα οποία καλύπτουν δυόμισι οκτάβες. Μαζί με το "Bohemian Rhapsody", ήταν τα δύο πολυρυθμικά κομμάτια του συγκροτήματος. Το συγκεκριμένο τραγούδι ήταν πολύ δύσκολο για να παιχτεί στις συναυλίες τους και αφέθηκε εκτός set-list, αν και υπήρξαν μέρη του που ακούστηκαν ζωντανά σε ποτ-πουρί.
Το "Funny How Love Is" δεν παίχτηκε ποτέ ζωντανά λόγω των απαιτητικών φωνητικών του και ήταν επηρεασμένο από την μουσική των The Beach Boys, ενώ το άλμπουμ κλείνει με το "Seven Seas of Rhye", το οποίο αναφέρεται σε ένα φανταστικό μέρος και αποτέλεσε εξ αρχής μέρος των ζωντανών τους εμφανίσεων.
Εμπορική επιτυχία
Ο δίσκος κυκλοφόρησε τον Μάρτιο του 1974, ανεβαίνοντας στην πέμπτη θέση του βρετανικού καταλόγου επιτυχιών και αποτέλεσε το πρώτο τους Top-50 στο αμερικάνικο Billboard. Το μοναδικό σινγκλ του ήταν το "Seven Seas of Rhye", το οποίο έφθασε μέχρι το # 10 στην πατρίδα του συγκροτήματος.
Το "Queen II" βραβεύθηκε ως χρυσός δίσκος στο Ηνωμένο Βασίλειο και τις Ηνωμένες Πολιτείες, όπως και ως πλατινένιος δίσκος στην Πολωνία.
Επανεκδόσεις
Το άλμπουμ επανεκδόθηκε από την "Hollywood Records" το 1991 σε μορφή CD, με την προσθήκη του κομματιού "See What A Fool I've Been", το οποίο συμπεριλήφθηκε μόνο στο σινγκλ του "Seven Seas of Rhye".
Επίσης, το 2011 κυκλοφόρησε από την "Universal Records" ως διπλό CD, με το πρώτο μέρος να αποτελείται από τα έντεκα τραγούδια του άλμπουμ και το δεύτερο μέρος από ζωντανές εκτελέσεις και ηχογραφήσεις του ραδιοτηλεοπτικού δικτύου BBC από την περίοδο 1973-1974.
Βραβεία
Queen II (άλμπουμ)
Οι μουσικοί των Queen
Οι μουσικοί οι οποίοι ηχογράφησαν το "Queen II" ήταν οι εξής:
Πηγές
Κατηγορία:Δισκογραφία των Queen Κατηγορία:Άλμπουμ του 1974
Καλανδαρέ Ρεθύμνης
μικρογραφία|211x211εσ|σοκάκι στην Καλανδαρέ Η Καλανδαρέ είναι χωριό και έδρα ομώνυμης κοινότητος του Δήμου Μυλοποτάμου στην Περιφερειακή Ενότητα Ρεθύμνης στην Κρήτη. Είναι το τέταρτο χωριό επί του οδικού άξονα Χουμερίου-Ελεύθερνας. Βρίσκεται στις βόρειες υπώρειες του Ψηλορείτη (υψόμετρο 255 μέτρα ) σε θέση με πανοραμική θέα προς τη θάλασσα και τα γύρω βουνά και ανατολικά-νοτιοανατολικά της πόλεως του Ρεθύμνου σε απόσταση 35 χλμ. Απέχει, από την έδρα του Δήμου, το Πέραμα, 7 χλμ. και από την κοντινότερη ακτή, το Πάνορμο, 13 χλμ. Βόρεια του χωριού σε κοντινή απόσταση βρίσκεται ο Καλαμάς.
Ανατολικά δεσπόζει το Καλανταριανό φαράγγι με την πλούσια βλάστηση, τις πηγές με τα άφθονα νερά, τους παλιούς νερόμυλους, τα περιβόλια με τις πεζούλες και τα γραφικά ξωκλήσια.
Το χρώμα του οικισμού χαρακτηρίζεται από πλήθος βενετσιάνικων αρχιτεκτονικών στοιχείων ενώ (σύμφωνα με το ΦΕΚ 728/Δ/219-1995 ) έχει χαρακτηριστεί ως παραδοσιακός οικισμός υψηλής πολιτιστικής αξίας. Από το χωριό διέρχεται το Ευρωπαϊκό μονοπάτι Ε4[1].μικρογραφία|Είσοδος του οικισμού
Ιστορία
Η Καλανδαρέ αναφέρεται για πρώτη φορά σε έγγραφο του 1300 του νοταρίου του Χάνδακα Π. Πιτσόλο, ενώ λίγο αργότερα συναντάται και στο Κατάστιχο Φέουδων της τούρμας Μυλοποτάμου. Υπό αυτές τις προϋποθέσεις η κατοίκηση του οικισμού μπορεί να αναχθεί στην δεύτερη βυζαντινή περίοδο.